钦定古今图书集成/明伦汇编/氏族典/第598卷 > 《郑樵通志》 > 宇文虬
## 钦定古今图书集成/明伦汇编/氏族典/第598卷 > 《郑樵通志》 > 宇文虬

按《周书宇文虬传》，“虬字乐仁，代武川人也。性骁悍，有
胆略，少从军征讨，累有战功。魏永安中，除征虏将军、
中散大夫。魏孝武初，以功加安西将军，封南安县侯。
孝武西迁，独孤信为行台，引虬为帐内都督，破田八
能，及擒东魏荆州刺史辛纂，虬功居多。寻随信奔梁。
大统三年归阙，进爵为公。七年，除汉阳郡守。又从独”
孤信讨梁企定，破之。十一年，出为南秦州刺史。十七
年，与大将军王雄征上津、魏兴等，并平之。除金州刺
史，进位大将军。后以疾卒。